University of Washington

Universitetet i Washington (engelsk University of Washington) er et amerikansk, delstatseid universitet som ligger i Seattle, Washington i USA. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen. Universitetet blir lokalt referert til som «The U» eller «UW» (uttalt som U-Dub). Det er det største universitet i det nordvestlige USA, og det eldste offentlige universitet på den amerikanske vestkysten. Universitetets 140 fakulteter tilbyr bachelorgrad, mastergrad, og doktorgrad. Universitetet regnes som "konkurransepreget" og slipper inn ca en tredjedel av søkerne. Universitetet driver blant annet den populære radiostasjonen KEXP FM 90.3 i Seattle. Historikk Budsjett og ranking Universitetets budsjett for regnskapsåret 2005 var på 3.1 milliarder dollar. Ca. 1 milliard av dette kom fra føderale midler. I 2007 kom institusjonen på 16.-plass i verden på listen Akademisk rangering av verdens universiteter. I 2019 kom institusjonen på 14. plass i verden. Se også Skolepengene var US$ 6 000 per år i høstsemesteret 2006, noe høyere ved Tacoma-campusen (US$ 6 327). 2019 ca 36 000$ for studenter ikke bosatt i Washington inkludert utenlandske. Dette dekkes av nok ikke av studielån og stipend. I tillegg kommer bolig og kost. For "State Residents" koster det ca $11000, ca en tredjedel. Universitetet under Vietnamkrigen Under demonstrasjonene mot Vietnamkrigen på slutten av 1960-tallet og begynnelsen av 1970-tallet kom titusener av demonstranter til universitetet. Universitetets administrasjonsbygning og en bygning for utdannelse av militære reserveoffiserer ble bombet, mens en annen bygning ble stukket i brann. Disse hendelsene ble ilddåpen og den største utfordring for universitetets egen politistyrke, som hadde eksistert siden begynnelsen på nittenhundretallet, men aldri hadde håndtert slike opptøyer før. Campuser Universitetet ble grunnlagt i 1861, og fikk nye avdelinger i Bothell og Tacoma i 1990. U Wash Seattle (1861) – 39 524 studenter opp til doktorgrad i 2006 U Wash Bothell (1990) – 1 683 studenter opp til mastergrad U Wash Tacoma (1990) – 2 292 studenter opp til mastergrad Organisasjon Den 14. juni 2004 overtok Dr. Mark Emmert, med akademisk grad fra 1975, og tidligere universitetsrektor ved Louisiana State University, som universitetets 30. president. Han satt til 2010. I 2019 er universitetets president psykologiutdannede Ana Mari Cauce. Universitetet blir styrt av ti forstandere (regenter), av dem én som er student. Den mest kjente forstander i nyere tid er sannsynligvis William H. Gates, Sr., far til Bill Gates. Norske studenter ved University of Washington Atle Næsheim, 1987 – 1989, Scholarship i friidrett (langdistanse) Håvard F. Johansen, 1990 Scholarship i friidrett(spyd) Amerikansk fotball og sport University of Washington har sitt eget College Football Team, som kalles «The Huskies». Mottoet er GO DAWGS!! https://gohuskies.com/. Roing, basketball og friidrett er også populært. Mari Bjone i Idrettsforbundet har gått på stipend. Det er populært å være med i Huskies Cheerleaders og Marching Band. Universitetet i Washingtons politi Universitetet i Washingtons politi (engelsk: University of Washington Police Department) er den primære politietaten ved Universitetet. Etatens jurisdiksjon inkluderer universitetetsområdene og universitetsboliger. Politietatens historie går tilbake til 1902, da den første tjenestemannen ble ansatt. Etaten fikk sin ilddåp under demonstrasjonene mot Vietnam-krigen på slutten av 1960-tallet og begynnelsen av 1970-tallet, da titusener av demonstrantermøtte opp. Universitetets administrasjonsbygning og en bygning for utdannelse av militære reserveoffiserer ble bombet, mens en annen bygning ble satt i brann. Næringsliv i Washington Universitetet mottar støtte fra selskaper som Boeing, Microsoft, Fluke og Tektronix. Mange med grad fra UW jobber for disse. Med arbeidstillatelse kan også norske studenter søke jobb her og UW kan være behjelpelig med ett års midlertidig tillatelse dersom det kan dokumenteres at ingen amerikaner er tilsvarende kvalifisert for jobben. Dette gjelder også Amazon. Fiskeriindustrien der Kjell Inge Røkke tjente sine første millioner, rekrutterer til sin støtteindustri fra UW Mechanical Engineering (skipsmaskiner) og Electrical Engineering studenter jobber for bedrifter som leverer sonarer og radiolink-, og satellittutstyr. Noen studenter blir ansatt av selskaper som Intel. Universitetet har et avansert program for radarstudier og norske studenter jobber i dag i radarmiljøet i Halden(svenske Saab). ANSA Organisasjonen Association of Norwegian Students Abroad (ANSA) hadde tidligere sitt hovedkontor i Washington ved University of Washington. Per 2020 befinner ANSA-kontoret seg ved Pacific Lutheran University i Tacoma, der UW også har en campus. Det er ca en times reisetid mellom det mindre industristedet Tacoma og storbyen Seattle, og de to ANSA miljøene er derfor ganske adskilt. Per 2020 har ANSA kun en representant ved UW. Andre universiteter i Washington er Washington State University (Wassu) og Western Washington University. Referanser Eksterne lenker (en) Offisielt nettsted (en) University of Washington – kategori av bilder, video eller lyd på Commons Politietatens hjemmeside University of Washington Libraries Digital Collections – University of Washington Campus Photographs Fotografier som reflekterer universitetets tidlige historie fra dets begynnelse og til etableringen av dets nåværende område ved bredden av Lake Washington.